Poštovani,

U vezi sa pripremom ponude za Naručioca Direktorat za radijacionu i nuklearnu sigurnost i bezbednost Srbije,usluge mobilne telefonije,br.JN 02/2019,molimo vas za pojašnjenje i odgovore na pitanja

1. Sugerišemo Naručiocu da u okviru obrasca ponude predvidi mesto gde ponuđači mogu iskazati (broj minuta) besplatnog roming saobraćaja koji pokriva Evropu (dolazni i odlazni) s obzirom da će se traženo primeniti u slučaju kada postoje dve ili više ponuda sa jednakim brojem pondera.
2. Sugerišemo Naručiocu da definiše još jedan rezervni kriterijum, jer je u cilju neometanog sprovođenja procesa javne nabavke dosadašnja praksa pokazala da su barem dve opcije rezervnog kriterijuma optimalne.
3. Na strani 9/30 KD Naručilac je definisao sledeće:“ Minimalna mesečna potrošnja  0,01 dinara“.  Na ovaj način kako je navedeno minimalna mesečna potrošnja je fiksirana, a na stranama 18/30 i 19/30 KD  je  dato da se Minimalna mesečna potrošnja ponderiše. Molimo Naručioca da izvrši korekcije.
4. U skladu sa Zakonom o izmenama i dopunama Zakona o privrednim društvima (“Sl. glasnik RS”, br. 44/2018) od 1. oktobra 2018. godine sva pisana akta (zahtevi, dopisi, ugovori i ostala dokumenta) koja dostavlјaju privredna društva odnosno preduzetnici su važeća i validna iako nisu overena pečatom tog privrednog društva, odnosno preduzetnika. U tom pogledu ukazujemo da ponuđači više nisu u obavezi da obrasce iz konkursne dokumentacije overavaju pečatom. Shodno navedenom, molimo vas da potvrdite da nedostatak pečata na obrascima u ponudi neće biti razlog za odbijanje ponude kao neprihvatlјive.
5. Istraživanjem tržišta mobilnih telefona, a na osnovu tehničkih karakteristika koje su date u konkursnoj dokumentaciji, može se utvrditi da vrednost zahtevanih mobilnih telefona značajno prevazilazi vrednost javne nabavke. Takođe Naručilac je i u okviru KD naveo da je minimalni budžet koji ponuđači mogu da ponude 1.800.000,00 dinara bez PDV-a . Kako je vrednost JN  1.167.000,00 din.bez PDV-a nije jasno da li je predmet javne nabavke nabavka dobara ili nabavka usluga? Shodno Članu 70 u kome su definisana opšta pravila o tehničkim specifikacijama, kao i Članu 72 ZJN „Naručilac ne može da koristi niti da se poziva na tehničke specifikacije ili standarde koja označavaju dobra, usluge ili radove određene proizvodnje, izvora ili gradnje“ i Članu 10 – načelo obezbeđivanja konkurencija prema kome „Naručilac ne može da ograniči konkurenciju, a posebno ne može onemogućavati bilo kojeg ponuđača da učestvuje u postupku javne nabavke neopravdanom upotrebom pregovaračkog postupka niti korišćenjem diskriminatorskih uslova tehničkih specifikacija i kriterijuma.

Sugerišemo naručiocu izmenu konkursne dokumentacije tako što ćete izmeniti vrednost zahtevanog budžeta.

Poštovani,

U vezi sa sugestijom pod rednim brojem 1.

* Obaveštavamo Vas da se u okviru Obrasca ponude unose podaci o ponuđaču ili eventualno podizvođaču, mesto za broj minuta besplatnog roming saobraćaja koji pokriva Evropu unet je u Obrazac strukture cene.

Odgovor na pitanje broj 3.

* Obaveštavamo Vas da na strani 9/30 ispravljen tehnički propust.

Odgovor na pitanje broj 4.

-Potvrđujemo da nedostatak pečata na obrascima ponude neće biti razlog za odbijanje ponude.

Odgovor na pitanje broj 5.

-U tehničkoj specifikaciji je ispravljen propust i navedeno je pojašnjenje u vezi sa budžetom i cenom beneficiranih mobilnih uređaja.

Budžet za beneficirane mobilne uređaje predstavlja tržišnu vrednost mobilnih uređaja a ne iznos koji će biti plaćen Ponuđaču.

Takođe smatramo da navedene tehničke specifikacije ne ograničavaju niti onemogućavaju bilo kog Ponuđača da učestvuje, obzirom da se mogu ponuditi i mobilni uređaji sličnih karakteristika.

Izmenjenu i dopunjenu Konkursnu dokumentaciju možete preuzeti na Portalu javnih nabavki i našoj internet stranici.